་ཅན་ཡན་སློབ་དཔོན་རྩེ་མོས་མཛད་པ་ཡིན་ནོ། །ཡང་དེ་ཉིད་ལ་ས་བཅད་དཀྱུས་སུ་འཛུད་ཅིང་ཞུ་དག་བཅས་
ཀྱེ་རྡོར་ཆོས་སྐོར་

رو
আ
།ལེགས་པར་མཛད་པ་པོ་ནི་ཆོས་ཀྱི་རྗེ་པཎྜི་ཏ་ཡིན་ཏེ། མཇུག་ཏུའང༌། ཐུབ་པའི་དགོངས་པ་མེ་ཏོག་གི། །ཕྲེང་བ་བླ་མའི་གསུང་ཟེར་གྱིས། །ཕྱེས་ནས་འགྲོ་བའི་སྤྱི་གཙུག་ན། །ཟླ་ཟེར་བཞིན་དུ་
མཛེས་པར་ཤོག །ཅེས་བྲིས། ཡང་རྗེ་དེ་ཉིད་ཀྱིས་མཛད་པའི་རྒྱུད་སྡེ་སྤྱི་རྣམ་དང་མངོན་རྟོགས་ལྗོན་ཤིང་གཉིས་ཀྱི་ས་བཅད་སྟོང་ཐུན། ཡབ་ཀྱི་བསྟོད་པ་དཎྜ་ཀ །ཡུམ་གྱི་བསྟོད་པ་དྲི་མ་མེད་པ་རིན་པོ་ཆེའི་ཕྲེང་བ་གཉིས། ས་
པཎ་གྱིས་མཛད་པའི་བདག་མེད་བསྟོད་པའི་འགྲེལ་པ་དྲི་མ་མེད་པའི་རྒྱན་བཅས་གཞུང་བདུན་པོ་འདི་རྒྱུད་འཆད་པའི་གནས་སྐབས་ཀུན་ཏུ་དགོས་པས་འཐོར་བར་མི་བྱའོ། །རྒྱུད་སོ་སོ་ལ་དགོས་པ་ནི། རྒྱུད་དོན་སོ་སོའི་རྣམ་
འགྲེལ་དོན་བསྡུས་བཅས། །གང་ལ་གང་དགོས་དེ་དེ་བླང་བྱ་སྟེ། དེ་ལྟར་བཅུ་གསུམ་ལེགས་པར་རབ་བལྟས་ནས། །གནས་པར་ཕྱེ་བས་རྒྱུད་གསུམ་ཤེས་པར་འགྱུར། །ཞེེས་པ་སྟེ། སྔར་བཤད་པའི་རྒྱུད་འདིའི་འགྲེལ་པ་ཆུ
ྋཡབ་སྲས་གསུམ་གྱིས་མཛད་པའི་འགྲེལ་པ་རྒྱས་འབྲིང་བསྡུས་གསུམ་དང༌། གུར་ལ་ས་ཆེན་གྱིས་ཆིངས་དང༌། ཡིག་ཆ་འཐོར་བུ་མང་དུ་ཡོད་པ་དང༌། རྗེ་བཙུན་གྱི་རྣམ་བཤད་དང༌། སམྦ་ཊི་ལ་སོོ་ཆེན་གྱིས་དཀའ
འགྲེལ། བརྟག་པ་ཕྱི་མའི་འགྲེལ་ཆུང་གཉིས། རྩེ་མོས་མཛད་པའི་རྣམ་བཤད་གནད་ཀྱི་གསལ་བྱེད། འདིའི་མཐར་རྗེ་བཙུན་གྱིས་ཁ་བསྐངས་ཅུང་ཟད་བཅས་དང༌། ཡང་རྒྱུད་གསུམ་སོ་སོའི་དོན་བསྡུས་ཀྱང༌། རྩ་རྒྱུད་ལ་ས་

ཆེན་གྱིས་མཛད་པའི་ས་བཅད་རྩེ་མོས་མཛད་པ་དང༌། རྗེ་བཙུན་གྱིས་མཛད་པ་དག་ལྡན་དུ་འབྱུང་བ་འདི་དང༌། རྩེ་མོས་མཛད་པ་གཉིས་ཀ་ལ་ཅུང་ཟད་ཙམ་ཚིག་སྣ་བསྲིངས་བ་ས་པཎ་གྱིས་མཛད་པ་སྟེ་གསུམ་དང༌། གུར་ལ་རྗེ་
བཙུན་གྱིས་མཛད་པའི་ས་བཅད་དང༌། སམྦུ་ཊི་ལ་རྩེ་མོས་མཛད་པའི་ས་བཅད་རྣམས་དང༌། དེེར་མ་ཟད་རྒྱུད་གསུམ་སོ་སོར་མཆན་འགྲེལ་བཅས་ལེགས་པར་བལྟ་བའམ། ཡང་ན་རྒྱུད་གསུམ་སོ་སོར་རྣམ་འགྲེལ་དང་དོན་བསྡུས་
གཉིས་གཉིས་སུ་ཕྱེ་ནས་གཅིག་ཤེས་པར་འདོད་ན་གཉིས་དང༌། གཉིས་ཤེས་པར་འདོད་ན་བཞི་དང་། གསུམ་ཤེས་པར་འདོད་ན་དྲུག་བལྟས་པས་རྒྱུད་གསུམ་ཤེས་པར་འགྱུར་རོ། །རྡོ་རྗེ་ཐེག་པ་སྤྱི་ལ་དགོས་པའི་སྡོམ་
ལ། སྨིན་བྱེད་ལྟུང་བའི་རྣམ་བཤད་སྒྲུབ་ཐབས་བཞི། །རབ་གནས་སྦྱིན་སྲེག་ཚོགས་ཀྱི་ཆོ་གར་བཅས། །རྡོ་རྗེ་དྲིལ་བུ་བགྲང་ཕྲེང་དགང་བླུགས་དང༌། །ཐ་མའི་ཆོ་ག་མཆོད་རྟེན་བསྒྲུབ་པ་སྟེ། །དེ་ལྟར་བཅུ་བཞི་དང་པོའི་ལས་
ཅན་ནས། །བརྩམས་ཏེ་གང་ཟག་ཀུན་གྱིས་གཟུང་བར་བྱ། །ཞེས་པ་སྟེ། དེ་ལ་སྨིན་བྱེད་ནི་དབང་གི་ཆུ་བོ་རྒྱས་པ་རྩེ་མོས་མཛད་པ། དབང་གོང་མ་གསུམ་གྱི་ཡི་གེ་ལོགས་སུ་བཀོད་པ་བཅས་དང༌། ལྟུང་བའི་རྣམ་བཤད་
ནི། རྗེ་བཙུན་གྱི་རྩ་ལྟུང་འཁྲུལ་སྤོང་དང༌། སྒྲུབ་ཐབས་བཞི་ནི། ཡབ་ཀྱི་སྒྲུབ་ཐབས་ཡན་ལག་བཞི་པ་རྩེ་མོས་མཛད་པ། དྲུག་པ་རྗེ་བཙུན་གྱིས་མཛད་པ། ཡུམ་གྱི་སྒྲུབ་ཐབས་རྗེ་བཙུན་གྱིས་མཛད་པ་ཡན་ལག་བཞི་དྲུག་གཉིས་

ام ہو
སུམ་བརྒྱ་ བཅུ་བདུན་
།ཀ་སྦྱར་བ་ཕྱི་བསྐྱེད་རིམ་བསྡུས་པ། ནང་བསྐྱེད་རིམ་དང་འབྲེལ་བ་ཅན་དུ་བསྒོམ་པའི་སྒྲུབ་ཐབས་དང་བཞིའོ། །རབ་གནས་ནི། རྒྱུད་ཀྱི་དངོས་བསྟན་རྩེ་མོས་མཛད་པ་སྦྱིན་སྲེག་ནི། རྩེ་མོས་མཛད་
པ་ཞི་བ་དང་། དེའི་ཁ་སྐོང་རྗེ་བཙུན་གྱིས་མཛད་པ་བཅས་དང་། ཚོགས་ཀྱི་ཆོ་ག་ནི། རྗེ་བཙུན་གྱིས་མཛད་པའི་ཚོགས་འཁོར་འབྲིང་པོ། _།རྡོར་དྲིལ་གྱི་ཡིག་ཆ་ནི་ལོགས་ན་མེད་ཀྱང་གནད་ཀྱི་གསལ་བྱེད་དུ་གསལ་བར་བཤད་
པས་སྐབས་དེ་ཉིད་དང༌། བགྲང་ཕྲེང་ནི། སམྦུ་ཊི་དང༌། གུར་ནས་འབྱུང་བ་ལྟར་དང༌། དགང་བླུགས་ཀྱི་ཡིག་ཆའང་རྩེ་མོས་བཟང་པོ་ཡོངས་གཟུང་གི་མཆན་བུར་བཤད་པ་དང༌། རྗེ་བཙུན་གྱི་ལས་བཞིའི་སྦྱིན་སྲེག་ལས་
མདོར་བསྡུས་ཙམ་འབྱུང་བ་ལས་ཤེས་པར་བྱའོ། །ཐ་མའི་ཆོ་ག་ནི། _རྗེ་བཙུན་གྱི་གཞན་ཕན་བདུད་རྩིའོ། །མཆོད་རྟེན་སྒྲུབ་པ་ནི། རྣམ་བཤད་གུར་རྒྱན་དུ་འབྱུང་བ་ལྟར་རོ། །གཞན་ཡང་སྦས་པའི་བརྟུལ་ཞུགས་ལ་དགོས་པ་
ནི། ལུས་རྒྱན་བཏུང་བའི་སྣོད་དང་གཟུང་བྱའི་རྫས། །རོལ་མོའི་ཆོ་ག་སྟན་དང་བགོ་བའི་གོས། །འདི་དག་ཧེ་རུ་ཀ་དཔཽལ་ཆས་དྲུག་སྟེ། །རྣམ་པར་ཕྱེ་ན་བཅུ་བཞིར་འགྱུར་བ་ཡིན། །དེ་ལྟར་བཤད་པའི་རྣམ་གཞག་དེ་དག་
ཀུན། །གསང་སྔགས་འཛིན་པ་གཞན་ལ་མ་གྲགས་ཤིང༌། །འགའ་ཞིག་གྲགས་ཀྱང་ཇི་བཞིན་མི་ཤེས་པས། །ལུགས་འདི་གཞན་ལས་ཁྱད་པར་འཕགས་པ་ཡིན། །ཞེས་པ་སྟེ། ལུས་རྒྱན་ལ་ཁྲག་གི་ཐིག་ལེ། ཞག་གི་ཟོ་
633

རིས། ཐལ་ཆེན་གྱི་ཚོམ་བུ། རུས་རྒྱན་དང་བཞི། བཏུང་བའི་སྣོད་ལ་ཐོད་པ། གཟུང་བྱའི་རྫས་ལ་ཁ་ཊཱཾ་ག་དང་གྲི་གུག་གཉིས། རོལ་མོ་ལ་ཌ་མ་རུ། གསང་བའི་རྡེའུ་ཆུང་། དུང་ཆེན་གྱི་གླིང་བུ་དང་གསུམ། གདན་ལ་མི
རོ་དང་སྟག་ལྤགས་གཉིས། གོས་ལ་མི་ལྤགས་ཀྱི་གཡང་གཞི། སྟག་ལྤགས་ཀྱི་ཤམ་ཐབས་གཉིས་ཏེ་བཅུ་བཞིའོ། །དེའང་རྗེ་བཙུན་གྱིས། རྒྱན་ལ་བཞི་དང་བཏུང་བའི་སྣོད་དང་ལྔ། །ལག་ཆར་གཉིས་དང་རོལ་མོའི་ཆ་བྱད་
གསུམ། །སྟན་དང་གོས་ལ་གཉིས་གཉིས་དེ་ལྟར་ན། །དྲུག་ལས་ཕྱེ་བའི་རྣམ་གྲངས་བཅུ་གཉིས་སོ། །ཞེས་བཤད་པས་སོ། །དེས་འགྲེལ་པ་དག་ལྡན་གྱི་སྦྱར་བྱང་ཞར་བྱུང་དང་བཅས་པ་མཆན་གྱིས་ལེགས་པར་བཀྲལ་ཟིན་པ་
ཡིན་ནོ།། །།སླར་སྨྲས་པ། སྔོན་བྱོན་དཔལ་ལྡན་ས་ངོར་སྐྱེས་མཆོག་དག བཀའ་བབས་བདག་པོས་སྤྱོད་པའི་ཕྱག་སྲོལ་ལས། །རྒྱུད་འདིའི་འཆད་ཉན་ཁོ་ནས་དུས་འདའ་བས། །གསང་བ་འཛིན་དབང་གསེར་རིའི་ཕྲེང་ལྟར་ཆོོ
བཞུགས། །རང་ཅག་དེ་རྗེས་འཇུག་པར་ཁས་འཆེས་ན། །རྒྱལ་བ་གོང་མའི་རྣམ་ཐར་ཆ་ཤས་ནས། །སྐྱོང་བའི་ནུས་པ་ཅི་ཡོད་འབད་འཚལ་གྱི། །ཚེ་འདིའི་ཁོལ་པོར་གཡེངས་པ་རིགས་སམ་ཅི། །འདི་ལྟའི་ཚུལ་ལ་མོས་བརྩོན་
མ་དོར་ན། །དགོས་འབྱུང་ནོར་བུ་ཅི་དགར་སྤྱད་ཆོག་པའི། །རྒྱུད་ཀྱི་ཕ་ཕོགས་བླ་མས་སྩལ་ཟིན་པས། །གུད་ནས་དཀའ་བ་སྤྱད་དགོས་ཕོངས་པ་མེད། །དབང་དང་སྒྲུབ་མཆོད་ལས་ཚོགས་ཕྱག་གཞེས་ཙམ། །ཀུན་གྱིས་སྐྱོང་
ཀྱེ་རྡོར་ཆོས་སྐོར་

اردو
ནན་དུ་ཁྱད་
།མོད་རྒྱབ་རྟེན་རྟོག་པའི་རྒྱུད། །ཐོས་བསམ་སྒོམ་པའི་གཞི་རྩ་ཉིད་གྱུར་ཀྱང༌། །ཇི་མི་སྙམ་དོར་སྙིང་མེད་མ་ཡིན་ནམ། །ཁྱད་པར་ཐུན་བཞིའི་ཉམས་ལེན་ལམ་དུས་ཀྱི། །བསྒོམ་དོན་གནད་ལ་སྒྲོ་
འདོགས་གཅད་བྱའི་ཡུལ། །རྡོ་རྗེའི་རྒྱུད་ཀྱི་རྩ་བ་འདི་གཅིག་པུར། །ངེས་ན་སྲོག་བས་གཅེས་སྤྲས་མཛད་པར་འོས། །དེ་ལྟར་རྒྱུ་མཚན་ཤེས་པའི་དད་པ་ཙམ། །ལྡན་པས་ལྷག་བསམ་ཁོ་ནའི་དབང་བྱས་ཀྱི། །གཞན་ །གཞན་དུ་ཁྱད་ཐོན
རྙེད་བཀུར་འདོད་པའི་བློས། །མ་ཡིན་བསྟན་ལ་ཅུང་ཟད་ཕན་པར་རེ། །གཅིག་ཏུ་བླ་མའི་བཀའ་དྲིན་གཟོ་བ་དང་། །སྲིད་མཐའ་སྤེལ་བའི་ཐུགས་དགོངས་རྫོགས་པ་དང༌། །དེང་ནས་བཤད་སྒྲུབ་མི་ཉམས་དར་རྒྱས་ཕྱིར། །
འབད་པ་བགྱིས་སླད་དོན་མེད་མ་གྱུར་གྲང༌། །རྡོ་རྗེའི་གནས་ལ་དབང་འབྱོར་རྗེ་བཙུན་གསུང༌། །ཀུན་རྟོག་བཅོས་མས་ཅུང་ཟད་མ་བསླད་པར། །རང་ལུགས་ཚད་མར་གྱུར་པའི་ཁ་འགེངས་བཅས། །གནད་དོན་གསལ་བྱེད་ཁོ་ཿ
ནར་དམིགས་ཏེ་སྦྱར། །དེ་ལྟར་ན་ཡང་རྡོ་རྗེའི་རྒྱུད་ཟབ་མོར། །སྤྱི་བརྟོལ་བློ་ཡིས་ཞུགས་ལ་ནོངས་སྲིད་ན། །གསང་བ་སྲུང་བའི་རྣལ་འབྱོར་མ་ཚོགས་དང༌། །རྡོ་རྗེའི་བཀའ་སྡོད་ཚོགས་ལ་སྙིང་ནས་མཐོལ། །འདི་ལས་རབ་
དཀར་བསོད་ནམས་གང་ཐོབ་པ། །རྡོ་རྗེ་འཛིན་སེེར་ཡོངས་སུ་བསྔོས་པའི་མཐུས། །རྒྱལ་བསྟན་མདོ་དང་སྔགས་ཀྱི་སྒྲོན་མེ་ཟུང༌། །སྐྱེ་རྒུའི་མུན་པའི་གཉེན་པོར་གསལ་གྱུར་ཅིག །བླ་ན་མེད་པ་རྒྱུད་ཀྱི་མཐའ་ཐུག་ནི། །ཟབ་པ་

سیا
གཉིས་མེད་ཀྱེ་ཡི་རྡོ་རྗེའི་ཚུལ། །ཇི་བཞིན་གསལ་བྱེད་དཔལ་ལྡན་ས་སྐྱ་པའི། །བཤད་སྲོལ་དྲི་མེད་ཕྱོགས་ཀུན་དར་གྱུར་ཅིག །རྡོ་རྗེའི་ལམ་གྱིས་སྐལ་ལྡན་རྡོ་རྗེའི་སར། །བདེ་མྱུར་ཁྲིད་པ་རྗེ་བཙུན་བླ་མ་རྣམས། །རྟོག་པས་མ་
སྤྲོས་ལྷུན་གྲུབ་མཛད་པའི་ཚོགས། །ཇི་ལྟར་བཞེད་པ་བདག་གིས་སྐོང་ནུས་ཤོག ཁྱད་པར་སྙིགས་མའི་དུས་ན་ཐུགས་བསྐྱེད་དཔལ། །ངོ་མཚར་ཨུ་དུམྦཱ་རའི་ངང་ཚུལ་ཅན། །འཇམ་དབྱངས་བླ་མ་མཁྱེན་དང་བརྩེ་ཆེན་རྗེའི། །
བསྟན་འགྲོར་སྨན་པའི་དགོངས་དོན་ཀུན་འགྲུབ་ཤོག ལུས་ཀྱི་འཁྲི་ཤིང་ཆོས་ལྡན་ཚལ་བསྐྱེད་པའི། །དྲིན་ཅན་ཕ་མ་གཙོར་གྱུར་ཕན་གནོད་ཀྱི། །འབྲེལ་བས་བསྡུས་པ་གང་དག་ལམ་མིན་ལས། །སྒྲོལ་བའི་བྱང་ཆུབ་མཆོག་
སེམས་འབྱོངས་གྱུར་ཅིག །སྲིད་པ་མཐའ་མེེད་གནས་ན་རྟག་འཁོར་ཞིང༌། །འགྲོ་ཀུན་སྡུག་བསྔལ་གསུམ་གྱི་འདམ་བྱིང་བ། །སྐྱབས་མེད་སྐྱོབ་པའི་གོ་འཕང་མངོོན་གྱུར་ཏེ། །སྐུ་བཞིའི་རྒྱལ་སར་སྦྱར་པའི་ནུས་ལྡན་ཤོག །ྋ
འཇིག་རྟེན་སྒྲོན་མེ་ཡང་དག་ལམ་མཆོག་སྟོན་པ་དང༌། །སྒྲིབ་གསུམ་དྲི་མས་འགྲོ་རྒྱུད་བསྒྲིབས་པ་སེལ་བྱེད་ཆོས། །བསྟན་པའི་རྒྱལ་མཚན་བསླབ་གསུམ་དཔུང་པས་འཛིན་དགེ་འདུན། །དཀོན་མཆོག་གསུམ་གྱིས་སྨོན་པའི་
གནས་འགྲུབ་བཀྲ་ཤིས་སྩོལ།
།དཔལ་ཀྱེའི་རྡོ་རྗེའི་རྩ་བའི་རྒྱུད་བརྟག་པ་གཉིས་པའི་རྣམ་པར་བཤད་པ་མ་ངག་པ་རྣམས་འཇོམས་པར་བྱེད་པའི་རྣམ་པར་འགྲེལ་པ་ངག་ལྡན་ཞེས་བྱ་བའི་མཆན་གྱི་ཊཱིཀ་གསང་བདག་རྡོ་རྗེའི་འཛིན་

ام ہو
སུམ་བརྒྱ་ བཅུ་དགུ་
།པའི་དགོངས་རྒྱན་ཞེས་བྱ་བ་འདི་ནི། ཆུང་ངུ་ནས་རྒྱུད་འདིར་མོས་པ་ལྷན་སྐྱེས་སུ་ཡོད་པའི་ཁར་༧མཁན་ཆེན་རྡོ་རྗེ་འཆང་བྱམས་པ་ཀུན་དགའ་བསྟན་པའི་རྒྱལ་མཚན་དཔལ་བཟང་པོའི་ཞལ་སྔ་ནས
རྒྱུད་འདིའི་བཤད་སྲོལ་དར་རྒྱས་སུ་བྱུང་ན་ཞེས་རྡོ་རྗེའི་གསུང་གིས་དབུགས་དབྱུང་གནང་བ་དང་། མདོ་ཁམས་ཤར་གྱི་ཕྱོགས་སུ་བཏེག་ཁར་མཉམ་མེད་ཨཱ་ཙཱརྻ་ཆེན་པོ་མཁས་དབང་ཤེས་རབ་རྒྱ་མཚོས་ཀྱང་ནན་ཆེར་བསྐུལ་
637
ཞིིང༌། དུས་ཕྱིས་འཇམ་མགོན་བླ་མ་རྣམ་གཉིས་ནས་འདིའི་བཤད་ཁྲིད་ཟབ་རྒྱས་དགྱེས་བཞིན་དུ་སྩལ་ཏེ་རྡོ་རྗེ་གསུམ་གྱི་ཟེགས་མས་རྗེས་སུ་གནང་བ་ཐོབ་པར་བརྟེན། མཁས་དབང་ཤེས་རབ་རྒྱ་མཚོ་དང༌། སྒྲ་ཚད་པ་འཇིགས་
མེད་དཔལ་ལྡན། མི་ཕམ་སེང་གེ་རབ་རྒྱས། ཐུབ་བསྟན་ཆོས་ཀྱི་གྲགས་པ་སོགས་ཀྱི་གསུང་གི་སྣང་བས་ཕྱི་ནང་རིག་གཞུང་རྒྱ་མཚོར་བློའི་པདྨོ་ཅུང་ཟད་བཞད་ཅིང་། ཁྱད་པར་ངེས་པ་དོན་གྱི་རྡོ་རྗེ་འཆང་བྱམས་པ་ཀུན་དགའ་ཿ
བསྟན་པའི་རྒྱལ་མཚན། རྫོགས་པའི་སངས་རྒྱས་༧རྗེ་བླ་མ་འཇམ་པའི་དབྱངས་མཁྱེན་བརྩེའི་དབང་པོ། །འཇམ་མགོན་བློ་གྲོས་མཐའ་ཡས་སོགས་ཡོངས་འཛིན་དམ་པ་ཆོས་བཞིན་དུ་སྤྱོད་པ་དུ་མའི་བཀའ་དྲིན་ལས་ཟབ་རྒྱས་
གདམས་པ་རྒྱ་མཚོར་དབང་འབྱོར་པ་འཇམ་དབྱངས་བློ་གཏེར་དབང་པོའམ། ཐ་སྙད་རིགས་པའི་བཏགས་མིང་དུ་འཇམ་དཔལ་གྲུབ་པའི་རྡོ་རྗེ་ཐུབ་བསྟན་གསལ་བའི་ཉིན་བྱེད་འཇིགས་མེད་གཙུག་ལག་རྒྱ་མཚོའི་སྡེ་ཞེས་བོད་

ཀྱེ་རྡོར་ཆོས་སྐོར་
པས།
༧རྗེ་བཙུན་རིན་པོ་ཆེའི་བཀའ་འགྲེལ་དག་ལྡན་ཉིད་རྒྱས་སྤྲོས་དགོས་པ་རྣམས་ཀྱང་གཞུང་སོར་གཞག་ལས་ཚིག་གི་ཕྲད་ཙམ་ཡང་མ་བཅོས། ཁ་འགེངས་དགོས་པ་རྣམས་བླ་མ་དམ་པ་བསོད་ནམས་རྒྱལ་མཚན
དང༌། ཤར་ཆེན་ཡེ་ཤེས་རྒྱལ་མཚན། མཁན་ཆེན་ངག་དབང་ཆོས་གྲགས་སོགས་ཀྱི་ཡིག་ཆ་ལྟར་བཀྲལ། མདོར་ན་མཆན་འགྲེལ་འདི་བཤད་པ་དང་ལུང་གང་བྱེད་ཀྱང་འགྲེལ་པ་དག་ལྡན་གྱི་བཤད་ལུང་གོ་ཆོད་པའི་ཚུལ་དུ་འོག་
མིན་བླ་མའི་གདན་ས་རྫོང་སར་བཀྲ་ཤིས་ལྷ་རྩེར་སྦྱར་བའི་ཡི་གེ་པ་ནི་དད་བརྩོན་ལྡན་པ་ཕུན་ཚོགས་རྒྱལ་མཚན་གྱིས་གུས་པས་བགྱིས་པའོ། །འདིས་ཀྱང་རྒྱུད་འདིའི་བཤད་སྒྲུབ་དར་ཞིང་རྒྱས་ལ་ཡུན་རིང་དུ་གནས་པ་
དང༌། བདག་སོགས་སེམས་ཅན་ཐམས་ཅད་བཅོམ་ལྡན་འདས་དགེས་པ་རྡོ་རྗེའི་གོ་འཕང་ལ་མྱུར་དུ་རེག་པའི་རྒྱུར་གྱུར་ཅིག། །།སརྦ་དཱ་ཀ་ལྱཱ་ཎཾ་བྷ་ཝ་ཏུ། །ངེས་འབྱུང་ཚུལ་ཁྲིམས་རྣམ་པར་དག །བདག་བས་གཞན་གཅེས་
ཐུགས་ལ་འཁྲུངས། །འོད་གསལ་ཕྱག་རྒྱ་ཆེན་པོ་ལས། །གཡོ་མེད་དགེ་འཕེལ་མཆོག་སྤྲུལ་གྱིས། །དགེ་བའི་བཤེས་ལ་དྲིན་གཟོ་དང༌། །བསྟན་པ་རིན་ཆེན་སྲི་ཞུའི་ཕྱིར། །དཔལ་ལྡན་བརྟག་པ་གཉིས་པ་ཡི། །རྒྱུད་འགྲེལ་
ཆོས་སྦྱིན་མ་མོར་བསྒྲུབས། །འདིར་འབད་དགེ་བས་རྒྱུད་འདི་ཡི། །བཤད་སྒྲུབ་ཉི་ཟླའི་འོང་བཞིན་གསལ། །ཕ་མས་གཙོ་བྱས་ལུས་ཅན་ཀུན། །མི་སློབ་རྒྱལ་སར་འགོད་གྱུར་ཅིག །ཅེས་པའང་བློ་གཏེར་གྱིས་སྨྲས་པ་དགེ།། །།
638